Inspectorul șef al Inspectoratului de Stat în Construcții Vrancea, Cristian Prescornițoiu, se întrece în invective la adresa românilor plecați în străinătate, pe pagina personală de Facebook. Despre cei care și-au anunțat prezența la mitingul din 10 august, Prescornițoiu spune că sunt niște „hoți, curve și cerșetori”, în opinia sa cei care muncesc în străinătate neavând ce să caute la miting.

Fostul viceprimar Tudorel Trofin a făcut un colaj din postările lui Prescornițoiu, din care se poate lesne trage concluzia că preocupările domniei sale, ca angajat în subordinea Guvernului României, sunt puse în slujba cetățeanului care-i plătește salariul, fie din Diaspora, fie din țară (sic). Într-o altă postare, angajatul Guvernului e de părere că participanți la miting ar trebui întâmpinați cu pistoale cu șocuri electrice și tunuri cu apă.

Am încercat să-l contactăm pe domnul inspector șef, însă acesta avea telefonul închis iar la birou nu răspunde nimeni.

Sursa video: https://www.facebook.com/trofin.tudorel?ref=br_rs

Sursa foto: https://www.facebook.com/prescornitoiu.cristian